作者：刘过
词牌/韵律：贺新郎

paragraphs: 院宇重重掩。
醉沈沈、亭阴转午，绣帘高卷。
金鸭香浓喷宝篆，惊起雕梁语燕。
正一架、酴醿开遍。
嫩萼梢头舒素脸。
似月娥、初试宫妆浅。
风力嫩，异香软。
佳人无意拈针线。
绕朱阑、六曲俳徊，为他留恋。
试把花心轻轻数，暗卜归期近远。
奈数了、依然重怨。
把酒问春春不管。
枉教人、只恁空肠断。
肠断处，怎消遣。